Spoštovani starši,

skladno z napovedjo vlade RS, se zaradi razglasitve epidemije izbruha koronavirusa v RS

**s ponedeljkom, 16. marca do 30. marca 2020 zapirajo oz. prenehamo opravljati dejavnost osnovnih šol.**

Na Mestni občini Koper bom organizirali

**NUJNO VARSTVO OTROK PRVEGA OD 1. DO VKLJUČNO 5. RAZREDA OSNOVNE ŠOLE**

le za otroke, katerih starši bodo nujno potrebovali varstvo, ker sta oba starša oz. eden v primeru enostarševske družine, dolžni še naprej opravljati svoje delo. Nujno varstvo učencev se izkazuje **s pisno izjavo delodajalca pri kateremu so starši zaposleni** (pridobi starš), da opravljajo delo, ki je pomembno za delovanje družbe in države v izrednih razmerah. Takšno delo opravljajo zdravstveni delavci, zaposleni v civilni zaščiti, vojski in policiji in v drugih službah, ki so pomembne za oskrbo prebivalstva. Do 19.3. 2020 je lahko to določilo v **izjemnih primerih tudi opuščeno**, saj si morajo starši pisne izjave šele pridobiti, postopek pa lahko traja kakšen dan. Ravnatelj tako na podlagi ustne izjave ali poznavanja prosilca varstvo otroku odobri brez dokazila. Po 19.3.2020 se ta možnost izkazovanja potrebe prekine in jo nadomesti pisna izjava.

Nujno varstvo otrok bo zagotovljeno za vse otroke, ki obiskujejo osnovne šole v Mestni občini Koper ter za otroke, ki obiskujejo osnovne šole v drugih občinah, katerih starši imajo stalno prebivališče v Mestni občini Koper.

Zaradi preventivnih ukrepov bodo skupine v nujnem varstvu otrok oblikovane tako, da bo število otrok v skupinah omejeno na 6, tudi higienski standardi bodo v času nujnega varstva otrok poostreni. Nujno varstvo otrok ne bo plačljivo. Prehrana bo zagotovljena.

Nujno varstvo otrok bo organizirano

**v Osnovni šoli Koper, Cesta Zore Perello Goodine 1, Koper.**

Osnovna šola Koper zbira na podlagi vlog staršev potrebe po nujnem varstvu otrok. Zato prosimo, če potrebujete za vašega otroka dežurno varstvo v času zaprtosti šole v tednu od 16.3. do 20.3.2020, od 7.00 do 16.30 ure, da posredujete izpolnjene vloge na

**e-mail: aleksandra.cokelj@guest.arnes.si**

**do sobote, 14.3.2020 do 12. ure.**

V primeru nejasnosti ali dodatnih vprašanj, lahko pokličete na telefonsko številko 041/437-565, ki je na razpolago danes, petek, 13.3., do 19. ure in v soboto, 14.3., od 7.30 do 12.ure. Za termin od 23.3. do 27.3.2020, se prijave zbirajo od srede, 18.3. do petka 20.3.2020, do 12.ure.

|  |  |
| --- | --- |
|  | Timotej Pirjevec l.r.Sekretar – vodja urada |